Vágs kappróðrarfelag vil við hesum bjóða øllum róðrarfeløgum hjartaliga vælkomin til kappróður á Jóansøku, sum verður í Vági leygardagin 23. juni. FM-róðurin byrjar kl. 13.00 við innleiðandi umførunum hjá barnaróðrinum. Smyril fer av Havnini kl. 10.00 og verður í Vági kl 12.00 Smyril fer av Vági kl 20.30 til Havnar. Kappróðrarbátar hava fyrsta rætt at sleppa við. Bátarnir skulu setast á havnaøki, á” gomlu” keiini. Tað er uppmerkt, hvar ymisku bátastøddirnar skulu standa. Drátturin verður á keiini har bátarnir standa. Sí kort. Tølini vera útflýggjaði við dráttin. Róðrarfólkið fær smyrjibreyð frá kl 12, í kantinuni á Polarfrost, sí kort. WC eru á Polarfrost, umframt á Heimavirkinum, sí kort. Steypahandanin fer fram á minnisvarðaøkinum aftaná kappróðurin, sí kort. Kappróðrarøkið: Heitt verður á allar bátar um at rógva út til startin á norðaru síðu av fjørðinum, og hita upp á ávísta økinum, eystanfyri (uttanfyri) havnalagið. Sí kort. Fram við sunnaru síðu av kappróðrarøkinum eru skelti fyri hvørjar 100 m teir seinastu 400 m. Boðið verður til fylgjandi róðrar, uttanfyri FM: Menn: 10 mannafør, Old boys, 1000 m Kvinnur: 6 mannafør Old girls, 1000 m Manningar sum ætla at luttaka í hesum róðrum, biðjast um at siga frá hjá Siri Gudmundsson, á 259098 ella mail: siri. gudmundsson @ gmail. comí seinasta lagi hósdagin 21 juni, um kvøldið.